b'\n_START_ARTICLE_\nWoman Volley\n_START_PARAGRAPH_\nWoman Volley (lyh. WoVo) on rovaniemel\xc3\xa4inen vuonna 1991 perustettu tytt\xc3\xb6- ja naislentopallon erikoisseura. Sen edustusjoukkue pelasi kaudella 2013\xe2\x80\x932014 lentopallon Mestaruusliigassa. WoVo nousi mestaruusliigaan voittamalla Kuusamon Pallo-Karhut kev\xc3\xa4\xc3\xa4n 2012 liigakarsinnoissa suoraan voiton 3\xe2\x80\x930. Seura voitti naisten lentopallon 1-sarjan mestaruuden kausina 2011 ja 2012._NEWLINE_Ennen nousuaan mestaruusliigaan WoVo oli tuttu n\xc3\xa4ky 1-sarjan k\xc3\xa4rkikamppailuissa. Seura oli liigakarsinnoissa my\xc3\xb6s vuosina 2010 ja 2011, mutta ei tehnyt nousua.\n_START_SECTION_\nMuuta\n_START_PARAGRAPH_\nSeura on saanut Nuoren Suomen sinettiseura-tunnuksen ensimm\xc3\xa4isen kerran 1996. Sinetti uudistettiin kev\xc3\xa4\xc3\xa4ll\xc3\xa4 2008.'